दहेज नहीं लाई तो जेठ ने किया ज्यादती का प्रयास
महिला की रिपोर्ट पर ससुरालवालों के खिलाफ केस दर्ज
भास्कर संवाददाता | इंदौर
खजराना में ब्याही चंदन नगर क्षेत्र की युवती ने ससुराल वालों के खिलाफ महिला थाने में केस दर्ज करवाया है। महिला ने आरोप लगाया- दहेज की मांग पूरी नहीं करने पर जेठ ने उसके साथ ज्यादती का प्रयास किया। साथ ही देह व्यापार में धकेलने के लिए मुंबई में बेचने की कोशिश की। पुलिस मामले की जांच कर रही है।
महिला थाना प्रभारी ज्योति शर्मा ने बताया ग्रीन पार्क कॉलोनी में रहने वाली फिरदौस शेख की रिपोर्ट पर पति जाहिद शेख, सास शमा बानो, जेठ सलीम, नईम शेख, साबिर शेख, बाबी खान, निलोफर के खिलाफ दहेज प्रताड़ना, मारपीट, गालीगलौज, छेड़छाड़ व दहेज प्रतिषेध अधिनियम में केस दर्ज किया है। फिरदौस का आरोप है कि ससुरालवाले उससे चार लाख रुपए और कार की मांग कर रहे थे। वह पूरी नहीं कर सकी तो जेठ ने ज्यादती की कोशिश की। दहेज के लिए उसे आए दिन पीटा जाता था। इतना ही नहीं उसे परिवार ने मुंबई भेजने की तैयारी कर ली थी। वे रेशमा नामक महिला के साथ उसे रखवाना चाहते थे। रेशमा के बारे में पता चला कि वह देह व्यापार करवाती है। फिरदौस ने परिवार को इसकी जानकारी दी और मायके आ गई। बाद में पता चला सास और पति ने नाम बदलकर शादी करवाई थी।
hin_Deva hin_Deva bho_Deva hin_Deva hin_Deva